arnastofnun/IGC-2024 huggingface dataset:
Flosi Ólafsson

Flosi Ólafsson (27. október 1929 – 24. október 2009) var íslenskur leikari, leikstjóri, hagyrðingur og rithöfundur. Flosi leikstýrði áramótaskaupinu þrisvar sinnum; árin 1968, 1969 og 1970. Hann útskrifaðist sem stúdent frá Menntaskólanum á Akureyri árið 1953, nam leiklist við Leiklistarskóla Þjóðleikhússins á árunum 1956 til 1958 og leikstjórn og þáttagerð hjá Breska ríkisútvarpinu (BBC) frá 1960 til 1961. Flosi leikstýrði fjölda leikrita og þátta fyrir útvarp og sjónvarp og lék sjálfur og söng í fjölmörgum uppfærslum Þjóðleikhússins og í fjölda kvikmynda. Flosi var líka mikill hestamaður.

Flosi lék í einni þekktustu sjónvarpsauglýsingu sem gerð hefur verið á Íslandi en það var auglýsing frá leigubílastöðinni Hreyfli árið 1995. Í auglýsigunni rappaði Flosi símanúmer stöðvarinnar og hefur auglýsingin verið flokkuð sem ein best heppnaðasta sjónvarpsauglýsing á Íslandi.

Fjölskylda.

Flosi var sonur Ólafs Jónssonar (1905-1989) verslunarmans og Önnu Oddsdóttur, síðar Stephensen (1908-1980) kaupkonu. Kjörforeldrar Flosa voru Flosi Sigurðsson (1874-1952) trésmiður og Jónína Jónatansdóttir (1869-1946) húsmóðir. Flosi var giftur Lilju Margeirsdóttur og þau eignuðust eitt barn. Fyrir átti Flosi eina dóttur

Hagyrðingurinn Flosi.

Flosi var frægur hagyrðingur, og frægastur er hann fyrir stutta vísu sem hann setti saman á hagyrðingakvöldi. Það kom til vegna þess að þá var verið að tala um "Vin Hafnarfjarðar" en í sömu mund var þess minnst að Hafnfirðingar hafa löngum sungið bæjarfélagi sínu lof í laginu: "Þú, hýri Hafnarfjörður." Þá varð til þessi vísa Flosa:

Hann bætti svo seinna um betur:
Hedí

Hedí er íslenskt kvenmannsnafn.
Hvannar

Hvannar er íslenskt karlmannsnafn.
Majúró

Majúró (framburður: [məˈdʒuːroʊ]) er höfuðborg Marshalleyja. Árið 2010 voru íbúar Majúró 26.000 talsins.
Jórdan (aðgreining)

Jórdan á oftast við um ána Jórdan sem rennur um Sigdalinn Mikla í Mið-Austurlöndum. Jórdan getur einnig átt við:
1177

Árið 1177 (MCLXXVII í rómverskum tölum)

Á Íslandi.

Fædd

Dáin

Erlendis.

Fædd

Dáin
Kristján Helgi Guðmundsson

Kristján Helgi Guðmundsson (10. september 1943 - 28. maí 2022) var bæjarstjóri í Kópavogi frá 1982 til 1990. Hann hafði áður verið félagsmálastjóri bæjarins frá 1971.

Foreldrar Kristjáns voru Guðmund­ur Berg­mann Magnús­son­ (1913-1990) og Svava Bern­h­arðsdótt­ir (1914-2002) og var Kristján þriðji í röð fjög­urra systkina.

Kristján lauk stúd­ents­prófi frá Mennta­skól­an­um í Reykja­vík árið 1964 og fyrri­hluta­prófi í guðfræði frá Há­skóla Íslands árið 1967. Hann nam einnig ís­lensku og sögu við Háskóla Íslands og hafði kennslu­rétt­indi. Hann var um tíma kennari við Voga­skóla í Reykja­vík, en eft­ir að há­skóla­námi lauk hóf hann störf hjá Kópa­vogs­bæ. Var félagsmála­stjóri þar frá 1971 til 1982 og bæj­ar­stjóri frá 1982 til 1990. Að bæjarstjóratíð lokinni var hann verk­efna­stjóri í vel­ferðar­mál­um hjá Hafn­ar­fjarðarbæ og sinnti þar meðal ann­ars mál­efn­um eldri borg­ara.

Kristján var um skeið formaður Mynd­list­ar­skóla Kópa­vogs, kom að stofn­un Fjölsmiðjunn­ar og var virk­ur þátt­tak­andi í Nor­ræna fé­lag­inu á Íslandi. Þá var hann um skeið gjald­keri Breiðabliks og sat í stjórn hesta­manna­fé­lags­ins Fáks auk fleiri starfa. Einnig lét Kristján að sér kveða í ýmsu póli­tísku starfi, einkum á síðari árum, og þá á vettvangi Sam­fylk­ing­ar­inn­ar.

Kona Kristjáns var Margrét Hjaltadóttir kennari (f. 1944) og eignuðust þau þrjú börn.
1009

Árið 1009 (MIX í rómverskum tölum)
1002

Árið 1002 (MII í rómverskum tölum)
1616

Árið 1616 (MDCXVI í rómverskum tölum) var sextánda ár 17. aldar og hlaupár sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.
Małgorzata Kożuchowska

Małgorzata Kożuchowska (fædd 27. apríl 1971 í Wrocław) er pólsk leikkona.
Skopje

Skopje (makedónska: Скопје; albanska: Shkup) er höfuðborg og stærsta borg Norður-Makedóníu. Í borginni búa 537.478 manns (2012), sem er rúmlega fjórðungur allra íbúa landsins og er hún stjórnmála-, menningar- og viðskiptaleg miðja landsins.
Sjúkraflutningar

Sjúkraflutningar eru stundaðir af sjúkraflutningamönnum. Í sjúkraflutningum felst að koma að sjúklingum utan heilbrigðisstofnanna, meta ástand þeirra, veita bráðasjúkraþjónustu ef með þarf og flytja þá á sjúkrahús eða að frekari læknishjálp.

Sjúkraflutningar eru til í ýmsum myndum úti um allan heim. Mjög algengt rekstarform er að slökkvilið á hverjum stað sjái um sjúkraflutninga, en það er jafnframt algengasta rekstarformið hérlendis. Einnig þekkist það erlendis, að sérstakar sjúkraflutningaþjónustur séu reknar, en þær geta verið af ýmsum toga, sjúkrabílar, þyrlur o.s.frv.

Á Íslandi eru sjúkraflutningar á ábyrgð Heilbrigðis- og tryggingamálaráðuneytisins, sem síðan gerir samning við rekstraraðila á hverjum stað um starfsemina. Í gildi er samningur milli ríkis og Rauða kross Íslands um rekstur allra sjúkrabifreiða. Í Vestmannaeyjum og Vopnafirði er reksturinn á höndum lögreglu, heilbrigðisstofnanna á hverjum stað eða slökkviliðs.

Sjúkraflug er víðast hvar starfrækt með svipuðum hætti, en mannað af rekstraraðilum sjúkraflutninga á hverjum stað. Landhelgisgæslan annast bráðasjúkraflutninga í þyrlum sínum þar sem þarf, en vegna peningaörðugleika Landhelgisgæslu er reynt að stilla slíkum flutningum í hóf.
Milla Jovovich

Milla Jovovich (úkraínska: Мілла Йовович, fædd í Kíev 17. desember 1975) er bandarísk fyrirsæta og leikkona af úkraínskum uppruna.
Teresa Lipowska

Teresa Lipowska er pólsk leikkona. Hún er fædd í Varsjá 14. júlí 1937.
Safari

Safari er vafri hannaður og markaðsettur af Apple Inc. Hann er byggður á WebKit kóðasafninu. Hann fylgir með stýrikerfunum macOS og iOS. Fyrsta útgáfa vafrans var gefin út sem prufuútgáfa 7. janúar 2003. Vafrinn er fjórði mest notaði vafri Bandaríkjanna, á eftir Internet Explorer, Mozilla Firefox og Google Chrome. Í janúar 2009 var markaðshlutdeildin af Safari 8,29%.

Saga og þróun.

Þangað til 1997 voru Apple tölvur seldar með Netscape Navgator og Cyberdog. Internet Explorer var síðar seldur með stýrikerfinu Mac OS 8.1 í tengslum við fimm ára samning Apple og Microsoft. Á þessum tíma voru þrjár útgáfur af Internet Explorer gefnar út.

Vafrinn var fyrst gefin út fyrir Windows stýrikerfið 11. júní 2007 og vafrinn studdi Windows til ársins 2012 (þ.e. Windows XP, Vista og Windows 7).

Safari 1.

7. janúar 2003 tilkynnti Steve Jobs að Apple hafi hannað sinn eigin vafra sem gengi undir nafninu Safari. Fyrsta stóra útgáfa vafrans var útgefin 23. júní 2003. Mac OS X 10.3 kom út með vafranum en Internet Explorer var enn seldur með stýrikerfinu.

Safari 2.

Í apríl 2005 voru gallar lagfærðir í vafranum sem gerðu honum kleift að verða fyrsti vafrinn sem stóðst Acid2 prófið. Með tilkomu Mac OS X 10.4 varð Safari eini vafrinn sem fylgdi með stýrikerfinu.

Safari 3.

9. janúar 2007 tilkynnti Steve Jobs að iPhone myndi nota farsímaútgáfu af Safari vafranum. 11. júní sama árs var vafrinn útgefinn fyrir Mac OS X 10.5, Windows XP og Windows Vista. Í Windows útgáfu vafrans leyndist galli sem leyfði farstjórnun vafrans, en Apple lagaði gallann þremur dögum síðar. Farsímaútgáfa vafrans fyrir iPhone var gefin út 29. júní 2007.
Trabant

Trabant getur átt við eftirfarandi:
Emil Gunnar Guðmundsson

Emil Gunnar Guðmundsson (f. 30. júlí 1954) er íslenskur leikari.
Felix Bergsson

Felix Bergsson (f. 1. janúar 1967) er íslenskur leikari, útvarpsmaður og söngvari.

Felix Bergsson byrjaði ungur að leika og lék sitt fyrsta hlutverk í Þjóðleikhúsinu árið 1978, þá 11 ára gamall. Felix lauk leiklistarnámi frá Queen Margaret University College í Edinborg árið 1991. Hann hafði þá þegar vakið athygli sem söngvari hljómsveitarinnar Greifanna árin 1986-1988, meðal annars í hinu vinsæla lagi Útihátíð. Felix fór í framhaldsnám í leiklist í Central School of Speech and Drama í London árin 1997 og 1998.

Felix hefur frá útskrift komið víða við í íslensku leikhúslífi. Hann lék fyrstu árin jöfnum höndum í stóru leikhúsunum og með sjálfstæðum leikhúsum. Meðal hans helstu hlutverka eru Júngkærinn í Íslandsklukku Halldórs Laxness, Tony í West Side Story, Þór í Gauragangi, Nornin í Skilaboðaskjóðunni, Eddy í Blóðbræðrum, Fattur í Hatti og Fatti, Láki í Íslensku mafíunni, Hr. Rokk í Abbababb!, George í Kvetch, Jerry í Svikum og Ljóti andarunginn í Honk. Felix er meðal stofnenda leikhópsins Bandamanna, en sá hópur sýndi víða um heim á árunum 1992 - 2000. Þá stofnaði Felix leikhópinn Á senunni ásamt Kolbrúnu Halldórsdóttur árið 1998. Felix skrifaði og lék fyrsta verk hópsins, Hinn fullkomna jafningja, sem vakti feikilega athygli jafnt innanlands sem utan. Þá fékk hópurinn hin íslensku leiklistarverðlaun, Grímuna, fyrir sýningu ársins, Kvetch, árið 2003 og barnasýningu ársins, Abbababb! árið 2006. Af öðrum sýningum hópsins má nefna söngleikina Kabarett og Paris at night og barnaleikritið Ævintýrið um Augstein.

Felix hefur verið virkur í gerð sjónvarps og útvarpsefnis í þáttum eins og Slett úr klaufunum, Stundin okkar, Fyrirgefðu, 6 til sjö, Bergsson og Blöndal, Gestir út um allt og Popppunktur. Þá hefur Felix stjórnað stórum sjónvarpsviðburðum eins og Íslensku tónlistarverðlaununum, Grímunni, Tónaflóði Rásar 2 á Arnarhóli og söfnunarþættinum Á allra vörum. Hann mun stjórna þáttunum Alla leið á RÚV nú á vorinu og fer sem kynnir RÚV á Eurovision keppnina í Malmö í Svíþjóð.

Felix og Gunnar Helgason gerðu leikna 24 þátta röð fyrir RÚV, jóladagatalið Leitina að Völundi. Samstarf Gunna og Felix á sviði vettvangi barnaefnis er landsfrægt og hafa þeir félagar sent frá sér myndbandsspólur, geisladiska og hljóðsnældur með leiknu efni. Þá lék Felix í kvikmyndunum Íslenska draumnum, Karlakórnum Heklu og Strákunum okkar. Hann hefur skrifað barnabók byggða á Ævintýrinu um Augastein, fjögur leikrit sem ratað hafa á svið, sjónvarpsþætti, barnaefni og ótal dægurlagatexta. Hann hefur sent frá sér fjölmargar plötur í samstarfi við aðra og eina sólóplötu, Þögul nóttin.

Felix var formaður í Bandalagi sjálfstæðra leikhúsa, SL, árin 2002-2004, sat í stjórn Höfuðborgarstofu, samtakanna Blátt áfram og Mannréttindaráðs Reykjavíkur. Hann var varamaður í Velferðarráði Reykjavíkur og Menningar og ferðamálaráði og sat í verkefnisstjórnum Vetrarhátíðar og Landnámssýningarinnar í Austurstræti. Hann var einnig varamaður í Þjóðleikhúsráði.
Richard Stallman

Richard Matthew Stallman (fæddur 16. mars 1953) er best þekktur sem stofnandi Frjálsu hugbúnaðarsamtakanna (the Free Software Foundation) og fyrir að hafa ýtt GNU verkefninu af stokkunum árið 1984.

Hann kom til Íslands í janúar 2005 og hélt fyrirlestur í sal Kennaraháskóla Íslands dagana 10. og 11. janúar á vegum RGLUG (Reykjavík GNU/Linux user group). Hann kom einnig til Íslands í nóvember 2012 og hélt erindi um höfundarrétt í Háskóla Reykjavíkur.
Gísli Pétur Hinriksson

Gísli Pétur Hinriksson (f. 29. maí 1979) er íslenskur leikari.
1073

Árið 1073 (MLXXIII í rómverskum tölum)
.it

.it er þjóðarlén Ítalíu.
Gluggi

Gluggi er op á vegg eða þak byggingar, sem stundum er lokað en að auki stundum opið og hleypir inn ljósi í vistarverunar. Á gluggum geta verið opnanleg fög sem notuð eru til að hleypa inn fersku lofti eða til að losa um fnyk og ódaun svo greiða leið hans út í andrúmsloftið. Gluggarúður úr gerðar úr gleri eða plexigleri.
Mía litla

Mía litla (s. "Lilla My" f. "Pikku Myy") er persóna í Múmínálfunum eftir finnlanssænska rithöfundin og teiknarann Tove Jansson.

Hún býr í Múmínhúsinu með Múmínfjölskyldunni og kom fyrst fram í bókinni "Minningar Múmínpabba (Muminpappans bravader / Muminpappans memoarer)" árið 1950. Hún á 11 systkini, eina stóra systur, Mimlu, sem á að passa hana og hefur eilíflega áhyggjur af henni. Auk þess 10 lítil systkini sem eru álíka ólátabelgir og hún sjálf. Mía litla er stjórnsöm, forvitin og oft frek. Hún er oft á tíðum mjög stríðin og hefur sérstaklega gaman af því að stríða Snabba sem í einfeldni sinni liggur oft vel við höggi. Hún er þó umfram allt góður vinur þegar vinir hennar þurfa á því að halda. Tove sagði að Mía litla væri að mikluleiti byggð á henni sjálfri sem barni og er hún sú persóna sagnanna sem nýtur einna mestra vinsælda. Miklar vinsældir Míu litlu má glögt sjá á því að í Svíþjóð hafa 7.600 stúlkur verið nefndar "My" (sænska nafn Míu) eftir henni.

Persónuleiki.

Mía litla er mjög hrjúf og ákveðin persóna. Henni tekst nær alltaf að sannfæra fólk og fá það á sitt band í samtölum, sem oftar en ekki endar með ósköpum en ekki alltaf því stundum eru harkalegustu aðferðirnar þær áhrifaríkustu. Hún er orðfá í rökræðum og samtölum, spilar frekar inn á tilfinningar bæði sinna og viðmælenda, en beita rökfræði eða skynsemi. Hvatvísi er eiginlega mottó hennar.

Í bókunum um Múmínálfana.

Mía litla er í eftirfarandi bókum um Múmínálfana.

Minningar Múmínpabba — Mía litla fæddist á Jónsmessunótt þegar Múmínpabbi var ennþá ungur og er minnst sem minnstu og yngstu dóttur Mimlu. Í rauninni var hún svo lítil að hún varla sást. Hún spilar ekki stóra rullu í þessarri bók en sínir þó eitt og eitt prakkarastrik.

Örlaganóttin — Í þessarri bók hefur Mía litla stækkað það mikið að vera orðin virkur þátttakandi í söguþræði bókarinnar þótt hún sé ennþá það lítil að Snúður ber hana í vasa sér.

Vetrarundur í Múmíndal — Mía litla er eina persónan utan Múmínsnáðanns sem vaknar af vetrardvalanum og nær að upplifa veturinn. Ólíkt honum elskar hún þennan ískalda heim og alla þá möguleika sem hann gefur til að lifa og leika sér. Þótt það verði henni næstum að aldurstilla þegar hún horfist djörf í augu Ísdrottningarinnar sem fristir hana en Múmínsnáðanum og Tikka tú tekst að afþíða hana og bjarga henni.

Ósýnilega barnið og aðrar sögur — er í rauninninni smásagnasafn og kemur Mía litla fyrir í þrem þeirra.

Eyja Múmínpabba — Mía litla fer með Múmínfjölskildunni út í eyjuna með vitanum og spilar stóra rullu í sögunni. Eins og oft áður er hún eina persónan sem tekur þessu nýja lífi fagnandi og finnur alltaf eitthvað nýtt og spennandi í þessarri veröld sem vitin og eyjan er þótt öllum öðrum fjölskildumeðlimum reynist eyjadvölin erfið, utan Múmínpabba.
Sigrún Björk Jakobsdóttir

Sigrún Björk Jakobsdóttir (f. 23. maí 1966 í Keflavík) er fyrrverandi bæjarstjóri á Akureyri og var oddviti Sjálfstæðisflokksins í bæjarstjórn Akureyrar 2007-2010. Hún var bæjarstjóri á Akureyri, fyrst kvenna, í tvö og hálft ár, frá 9. janúar 2007 til 9. júní 2009.

Sigrún Björk er stúdent frá Menntaskólanum við Sund og útskrifaðist úr IHTTI hótelstjórnunarskólanum í Sviss árið 1990. Einnig hefur hún lokið námi í nútímafræðum við Háskólann á Akureyri og stjórnunarnámi á vegum Símenntunar HA. Sigrún hefur starfað sem hótelstjóri á Hótel Austurlandi, í sölu- og markaðsdeild Hótel Íslands, verið hótelstjóri á Hótel Norðurlandi, deildarstjóri hjá Úrvali-Útsýn, verkefnastjóri hjá Menntasmiðjunni á Akureyri og verkefnastjóri hjá Price Waterhouse Coopers.

Sigrún Björk var bæjarfulltrúi á Akureyri 2002-2010 og var forseti bæjarstjórnar Akureyrar 2006-2007 og aftur 2009-2010 auk þess að vera formaður bæjarráðs. Hún sagði af sér 31. maí 2010 eftir afhroð Sjálfstæðisflokksins í bæjarstjórnarkosningunum 2010, þar sem flokkurinn missti þrjá af fjórum bæjarfulltrúum sínum.

Sigrún Björk var hótelstjóri Icelandair Hótel, í Þingvallastræti, á Akureyri 2011-2018 og hefur verið framkvæmdastjóri Sinnum heimaþjónustu í Reykjavík frá 2018.
Klassík

Klassík er hugtak sem vísar til klassískrar fornaldar, einkum í menningarsögulegu tilliti.

Klassík getur líka vísað til þeirrar tilhneigingar í listum og bókmenntum á nýöld að notast við fyrirmyndir frá klassíska tímanum og er stundum kölluð klassisismi. Einn angi klassisismans var nýklassíska stefnan.

Í yfirfærðri merkingu hefur hugtakið verið notað yfir það sem er sígilt eða rótgróið í tiltekinni menningu, t.d.:
Listasafn ASÍ

Listasafn ASÍ er listasafn Alþýðusambands Íslands. Safnið var stofnað utanum listaverkagjöf Ragnars í Smára 1. júlí 1961, en hann gaf sambandinu um 120 verk eftir íslenska listamenn.

Sýningarsalir safnsins eru í Ásmundarsal á Freyjugötu 41 á Skólavörðuholti í Reykjavík. Húsið var áður heimili og vinnustaður myndhöggvaranna og hjónanna Ásmundar Sveinssonar og Gunnfríðar Jónsdóttur.
Steinunn Ólína Þorsteinsdóttir

Steinunn Ólína Þorsteinsdóttir (f. 2. júlí 1969) er íslensk leikkona. Hún var með spjallþátt á laugardagskvöldum á undan Spaugstofunni á sínum tíma. Steinunn hefur leikið í ýmsum þáttum og kvikmyndum. Hún lék meðal annars í þáttunum Fangar. Steinunn var gift Stefáni Karli Stefánssyni, leikara og átti með honum 4 börn.

Steinunn er dóttir Bríetar Héðinsdóttur, leikkonu og leikstjóra, og Þorsteins Þorsteinssonar, kennara og þýðanda.
.nl

.nl er þjóðarlén Hollands.
.pk

.pk er þjóðarlén Pakistans.
Stiftamtmenn á Íslandi

Stiftamtmenn á Íslandi 1684-1872:
Sigrún Gylfadóttir

Sigrún Gylfadóttir (f. 25. mars 1962) er íslensk leikkona.
Skagafjarðarprófastsdæmi

Skagafjarðarprófastsdæmi er eitt af 15 prófastsdæmum Íslands. Í því eru sjö prestaköll sem eru:

Heimildir.

Upplýsingar um Skagafjarðarprófastsdæmi á kirkjan.is
.sc

.sc er þjóðarlén í Seychelleseyjum.
Fangelsi

Fangelsi er staður, oftast rammbyggður, þar sem afbrotafólk afplánar fangelsisdóm og er við fangelsun svipt frelsinu og borgaralegum réttindum sínum. Dómstólar dæma brotamenn til refsingar og fullnusta hennar er framkvæmd í fangelsum. Fangelsi, og aðrar sambærilegar stofnanir, er hluti af réttarfarskerfinu.

Samheiti og önnur orð tengd fangelsi.

Á íslensku eru til mörg orð sem höfð eru um fangelsi. Mætti þar t.d. nefna "hegningarhús", "tukthús", "betrunarhús" og "sakahús". Orðin steinn eða grjót (oftast með greini: "steininn" eða "grjótið") eru tilkomin vegna Hegningarhúsins á Skólavörðustíg 9, sem stundum er einnig nefnd "Nían". Önnur orð tengd fangelsi eru t.d. "Letigarður" sem var vinnuhæli sem var sambyggt fangelsinu. Það orð var þó einnig haft um þurfamannahæli. "Dýflissa" er orð sem aðallega haft er um fangelsi í köstulum, svo er um "svarthol" og "myrkvastofu", þó þau séu jöfnum höndum einnig höfðu um fangelsi almennt. "Prísund" er einnig haft um dýflissu, en sömuleiðis um hverskonar kvalarstað.
Dolly

Dolly eða Dollý (5. júlí 1996 – 14. febrúar 2003) var sauðkind og fyrsta klónaða spendýrið. Dollý var klónuð í Roslin-stofnuninni í Edinborg, Skotlandi og ól þar sína ævi.

Ævi Dollýar.

Burðurinn.

Fruman, sem Dollý var klónuð úr, var tekin úr júgra 6 ára gamallar finnskrar Dorset-kindar. Dollý var eina tilraunin til klónunar sem tókst af samtals 277 tilraunum, sem Roslin-stofnunin framkvæmdi á sauðfé. Fæðing hennar var ekki kynnt fyrr en í febrúar 1997.

Dauðinn.

Dollý dó 14. febrúar 2003 af mæðiveiki (votamæði) og þann 9. apríl 2003 var hún stoppuð upp og sett til sýnis á Royal-safninu í Edinborg.

Nafnið.

Kindin Dollý gekk upprunalega undir dulnefninu 6LL3. Einn aðilanna, sem aðstoðaði við burð kindarinnar, stakk upp á nafninu „Dolly“ í höfuðið á hinni brjóstamiklu kántrísöngkonu Dolly Parton, þar sem fruman, sem Dollý var klónuð úr, kom úr júgra móður hennar.

Hagur af tilrauninni.

Eftir Dollý hefur orðið ör þróun á sviði klónana. Vísindamenn Roslin-stofnunarinnar hafa síðar klónað stærri spendýr, þ.á m. hesta og nautgripi. Hugmyndir eru um að nota klónun í framtíðinni til að bjarga dýrum í útrýmingarhættu.
Ólafía Hrönn Jónsdóttir

Ólafía Hrönn Jónsdóttir (f. 7. desember 1962) er íslensk leikkona.
Prófastur

Prófastur er yfirprestur í prófastsdæmi, en orðið getur einnig átt við yfirmann stúdentagarða. Lundinn hefur einnig verið nefndur prófastur, vegna þess hvernig hann gengur, og einnig viss tegund af fatahengjum, þ.e.a.s. súla með uglum á.
Science

Science er tímarit um vísindi sem bandarísku vísindasamtökin American Association for the Advancement of Science [hér eftir AAAS] gefa út. Það kom fyrst út árið 1880 og er talið vera eitt af virtustu tímaritum sinnar tegundar í heiminum. Tímaritið er ritrýnt. Það kemur út vikulega í um 130.000 eintaka upplagi. Tímaritið er aðgengilegt á mörgum bókasöfnum víða um heim og í netáskrift. Talið er að lesendur blaðsins séu um ein milljón. Höfuðstöðvar "Science" eru í Washington, D.C. í Bandaríkjunum en tímaritið hefur einnig skrifstofu í Cambridge á Englandi.

Tímaritið leggur áherslu á að birta mikilvægar frumlegar rannsóknir og gagnrýni á öllum sviðum raunvísinda en þar að auki birtir tímaritið fréttir sem tengjast vísindum, álitsgreinar um vísindastefnu og annað efni sem tengist tækni og vísindum. Ólíkt flestum tímaritum um vísindi, sem eru sérhæfð á einhverju tiltekni sviði vísindanna, en líkt og meginkeppinautur tímaritsins, "Nature", fjallar "Science" um allar greinar raunvísindanna. Samt sem áður er áhersla lögð á líffræði og önnur lífvísindi vegna tilurðar líftækniiðnaðarins og erfðafræðinnar undanfarna áratugi.

Enda þótt AAAS gefi tímaritið út er aðild að samtökunum ekki skilyrði fyrir útgáfu í "Science". Tímaritið birtir greinar eftir vísindamenn frá öllum heimshornum. Mikil samkeppni er um að fá birta grein í "Science", innan við 10% innsendra greina eru birtar en allar rannsóknargreinar eru ritrýndar fyrir birtingu.

Blaðamaðurinn John Michaels stofnaði "Science" í New York borg árið 1880. Hann naut til þess fjárhagsstuðnings frá Thomasi Edison og síðar Alexander Graham Bell. Útgáfan átti í fyrstu erfitt uppdráttar og í mars 1882 var útgáfunni hætt. Samuel Hubbard Scudder endurreistu útgáfu tímaritsins ári síðar. Árið 1894 átti tímaritið enn á ný í fjárhagserfiðleikum og var selt sálfræðingnum James McKeen Cattell fyrir 500 dollara. Samkvæmt samkomulagi Cattells og ritara AAAS, Leland O. Howard, var "Science" tímarit AAAS árið 1900.

Á fyrri hluta 20. aldar birtust ýmsar mikilvægar greinar í "Science", þ.á m. greinar eftir Thomas Hunt Morgan, Albert Einstein og Edwin Hubble. Að Cattell látnum árið 1944 eignaðist AAAS tímaritið.

Philip Hauge Abelson var ritstjóri tímaritsins frá 1962 til 1984. Í ritstjórnartíð hans var ritrýningarferlið endurbætt. Á þessum tíma birtust m.a. greinar um Apollo-áætlunina og nokkrar af fyrstu greinunum um alnæmi.